Heterodoksi

Heterodoksi (av gresk hetero – «annerledes», og doksa – «mening») betyr annerledestenkende, og er det motsatte av ortodoksi.«Heterodoks» hos Bokmåls- og Nynorskordboka. Universitetet i Oslo. Besøkt 12. juni 2016 Innen religion, som kristendom, refererer «heterodoksi» til avvik fra den offisielle kirkelære (ortodoksi).Heterodoks. (2009, 14. februar). I Store norske leksikon. Hentet 12. juni 2016 fra https://snl.no/heterodoks.Heterodoksi. (2009, 14. februar). I Store norske leksikon. Hentet 12. juni 2016 fra https://snl.no/heterodoksi.

Kristendom
Den ortodokse kirke
Innen Den ortodokse kirke brukes begrepet hovedsakelig for å referere til kristne kirker og kirkesamfunn som ikke tilhører de østortodokse kirker, og som forfekter doktriner som ikke tilhører Tradisjonen.Orthodox Dogmatic Theology av Michael Pomazansky, oversatt av Seraphim Rose. Platina, CA: St. Herman of Alaska Brotherhoo. (1994), s. 243-246

Den romersk-katolske kirke
Heterodoksi innen den romersk-katolske kirke refererer til synspunkter som avviker fra strengt ortodokse synspunkter, men som beholder tilstrekkelig trofasthet til doktrinen at den unngår betegnelsen «kjetteri». Mange katolikker bekjenner visse heterodokse synspunkter, enten i doktrinelle eller sosiale saker.Hornsby-Smith, Michael P., Raymond M. Lee og Peter A. Reilly: Common Religion and Customary Religion: A Critique and a Proposal. Review of Religious Research 26(3), (1985). s. 244-252.

Politisk bruk om religion
Kina
I slutten av 1999 ble en lov forfattet i Kina for å forby «heterodokse religioner».Leung, Beatrice: China and Falun Gong: Party and society relations in the modern era, Journal of Contemporary China, 11:33.  (2002) s. 761–784 Dette ble brukt retroaktivt om Falun Gong, en spirituell praksis introdusert til offentligheten i Kina av Li Hongzhi (李洪志) i 1992.Uttalelse fra professor David Ownby   , Unofficial Religions in China: Beyond the Party's Rules, 2005

Ikkereligiøs bruk
Økonomi
Heterodoks økonomi refererer innen økonomien til skoler innen økonomisk tenkning som anses å ligge utenfor den «ortodokse» økonomiske tankegang, særlig i kontrast til nyklassisk økonomi. Heterdokse økonomier kan referere til en rekke separate, uortodokse økonomiske tilnærminger eller skoler som institusjonell-, post-keynesiansk, sosialistisk, marxistisk, feministisk, georgistisk, østerriksk, økologisk, og sosial økonomi.Lee, Frederic S., 2008. «heterodox economics» – The New Palgrave Dictionary of Economics,  2. utgave. (Utdrag).

 Se også 
 Āstika og nāstika
 Kjetteri
 Ortodoksi
 Skisma

 Referanser 

Kategori:Kristendom